钦定古今图书集成/历象汇编/岁功典/第099卷 > 负暄 刘子翚
## 钦定古今图书集成/历象汇编/岁功典/第099卷 > 负暄 刘子翚

宵寒卧增裯，昼寒起增衣。何如负暄乐，高堂日晖晖。
引光扉尽辟，追影榻屡移。妙趣久乃酣，闭日潜自知。
初如拥红炉，冻粟消顽肌。渐如饮醇醪，暖力中融怡欠伸百骸舒，爬搔随意为。稍回骄佚气，顿改酸寒姿。
薰然沐慈仁，天恩岂余私。愿披横空云，四海同熙熙。
矫首望扶桑，倾心效园葵。